കെപിസിസി ഭാരവാഹിപ്പട്ടികയില് അതൃപ്തി പരസ്യമാക്കാതെ ഗ്രൂപ്പുകള്: സംഘടനാ തെരഞ്ഞെടുപ്പിലൂടെ തിരിച്ചടിക്ക് നീക്കം തിരുവനന്തപുരം: കെപിസിസി KPCC ഭാരവാഹിപട്ടികക്കെതിരായ എതിര്പ്പ് പരസ്യമാക്കി കെ.മുരളീധരന് K Muraleedharan. അതേസമയം അതൃപ്തി ഉണ്ടെങ്കിലും പരസ്യപ്രതികരണം വേണ്ടെന്നാണ് എഐ ഗ്രൂപ്പുകളുടെ നിലപാട്. നേതൃത്വത്തിനൊപ്പം നിലയുറപ്പിച്ച മുരളീധരന്്റെ വിമര്ശനത്തിന്റെ ഞെട്ടലിലാണ് കെപിസിസി. തര്ക്കങ്ങള് ഉണ്ടെങ്കില് തീര്ക്കമെന്ന് കെ.സുധാകരനും K Sudhakaran വിഡി സതീശനും VD satheesan പറഞ്ഞു. ഡിസിസി പട്ടികക്ക് പിന്നാലെ ഉണ്ടായ പൊട്ടിത്തെറി കെപിസിസി ഭാരവാഹിപ്പട്ടിക വന്നപ്പോള് ഇല്ലെങ്കിലും പാര്ട്ടിക്കുള്ളില് അസംതൃപ്തി പുകയുകയാണ്. ഡിസിസി പട്ടികയില് മുതിര്ന്ന നേതാക്കള് പരസ്യപ്പോരിനിറങ്ങിയപ്പോള് കെപിസിസിക്കൊപ്പം അടിയുറച്ച് നിന്ന മുരളീധരന്റെ ഇപ്പോഴത്തെ പരസ്യഎതിര്പ്പാണ് ഏറെ ശ്രദ്ധേയം. മുരളി നിര്ദ്ദേശിച്ച മരിയാപുരം ശ്രീകുമാറിനെ ജനറല് സെക്രട്ടറിയാക്കിയെങ്കിലും മഹേശ്വരന്നായരെയും കോയിവിള രാമചന്ദ്രനെയും നിര്വ്വാഹകസമിതിയില് പരിഗണികാതിരുന്നതിലാണ് അദ്ദേഹത്തിന് അതൃപ്തി. ഉമ്മന്ചാണ്ടിയും രമേശ് ചെന്നിത്തലയും നിര്ദ്ദേശിച്ച പേരുകളില് ചിലത് പരിഗണിച്ചെങ്കിലും മുന്ഗണന മാറ്റിയതിലാണ് ഗ്രൂപ്പുകളുടെ പരാതി. കരകുളം കൃഷ്ണപ്പിള്ള, ജ്യോതികുുമാര് ചാമക്കാല എന്നിവരടക്കം നിര്ദ്ദേശിച്ച ചിലരെ ഭാരവാഹികളാക്കാതെ നിര്വ്വാഹകസമിതിയില് ഉള്പ്പെടുത്തിയതാണ് ഐ ഗ്രൂപ്പിന്റെ പ്രശ്നം. ജെയ്സണ് ജോസഫ്, ഷാനവാസ് ഖാന് അടക്കം ഭാരവാഹികളാക്കാന് നിര്ദ്ദേശിച്ച നേതാക്കളെ നിര്വ്വാഹകസമിതിയില് മാത്രം ചേര്ത്തതാണ് എ യുടെ പരാതി. സാമുദായിക സമവാക്യങ്ങള് അടക്കം പാലിക്കേണ്ടത് കൊണ്ടാണ് ഗ്രൂപ്പ് നിര്ദ്ദേശങ്ങളുടെ മുന്ഗണനയിലെ മാറ്റമെന്നാണ് നേതൃത്വത്തിന്റെ വിശദീകരണം. കെപിസിസി പുനസംഘടനയ്ക്ക് ഇനി അഴിച്ചു പണി നടത്താനുള്ള രാഷ്ട്രീയകാര്യസമിതിയിലേക്ക് ചില പ്രമുഖരെ ഉള്പ്പെടുത്തി പരാതികള്ക്ക് പരിഹാരം കാണാനാണ് കെപിസിസി നേതൃത്വത്തിന്്റെ നീക്കം. സെക്രട്ടറിമാരെ പ്രഖ്യാപിക്കുമ്ബോഴും ഇപ്പോള് ഒഴിവാക്കപ്പെട്ടവര്ക്ക് അവസരം ഉണ്ടാകുമെന്നും നേതൃത്വം പറയുന്നു. പ്രതിഷേധം കടുപ്പിക്കാതെ വരാനിരിക്കുന്ന സംഘടനാ തെരഞ്ഞെടുപ്പില് കൂടുതല് ശ്രദ്ധിക്കാനാണ് എഐ ഗ്രൂപ്പുകളുടെ നീക്കം. സമവായം ആവശ്യമായതിനാല് പുനസംഘടനാ തുടര്ച്ചയില് നേതൃത്വത്തിന് തങ്ങളെ പൂര്ണ്ണമായും അവഗണിച്ച് പോകാനാകില്ലെന്നാണ് എഐ ഗ്രൂപ്പുകളുടെ കണക്ക് കൂട്ടല്.